Leqdic-nneɣ ad d-yili ɣef uḥric anaṣli, anda awalen yeqburen kecmen deg ubrid n tatut, qqimen anagar ɣer yimɣaren d temɣarin, ur ten-nettaf ara ɣer tsuta n wass-a. Ihi ad neɛreḍ ad d-negmer amud n yisefra ɣer temɣarin n taddart Iwaquren, nefren seg-sen wid ilan awal awessar. Deg-s ad d-nawi awal ɣef lebɣi i aɣ-yeǧǧan ad nefren asentel-a, akken ad d-nawi aḥric n wawalen iwessaren n tmeslayt n temnaḍt-a, akken ad-ten-id-afent tsutwin i d-iteddun.